Հինգ լճերի ու Ֆուձիյամա լեռան համայնապատկերը հինգ լճերի տարածքից  
Կավագուցի  
Մոտոսու  
Սեի  
Սյոձի  
Յամանակա
**Ֆուձիի հինգ լճեր** (ճապ.՝ 富士五湖 *Ֆուձի գոկո*), Ճապոնիայի Յամանասի շրջանի հինգ լճերի հավաքական անվանումն է։ Լճերը գտնվում են Ֆուձիյամա լեռան ստորոտում, որից էլ ստացել են իրենց հավաքական անունը։ Ճապոնիայի Յամանասի պրեֆեկտուրան ունի մոտ 100․000 բնակչություն և գտնվում է ծովի մակարդակից 1000 մետր բարձրության վրա։ Ֆուձիի հինգ լճերը առաջացել են Ֆուձիյամայի հինգ տարբեր ժայթքումների արդյունքում։ Տարածքի գլխավոր քաղաքը՝ Ֆուձիյոսիդան ունի մոտ 54 հազար բնակչություն և հատկապես հայտնի է իր ուդոն լապշայով։ Տարածքի մեկ այլ տեսարժան վայր է Աոկիգահարայի անտառը։ 1927 թվականին Ֆուձիի հինգ լճերն ընդգրկվել են Ճապոնիայի ամենաշատ այցելվող վայրերի ցանկում։

Ֆուձիի լճերը
------------

Մոտոսու լիճը պատկերող 1930 թվականի ճանապարհորդական պաստառ
Հինգ լճերը գտնվում են Ֆուձիյամայի հյուսիսային կողմի աղեղնաձև տարածքում։ Հնագույն ժամանակներում լեռան հրաբխային ժայթքման արդյունքում լավան հոսել և տարածվել է տարածքում՝ պատնեշելով գետերը, որի շնորհիվ էլ ձևավորվել են լճերը։ Դրանք բոլորը զբոսաշրջային գերազանց գրավչավայրեր և ձկնորսական կետեր են։

### Կավագուցի

Տեսարան Կավագուչի լճից
Ֆուձիի հինգ լճերից ամենանշանավորը Կավագուչին է (ճապ.՝ 河口湖)։ Ֆուձիի լճերին վերաբերող պաստառների ու գովազդների համար հենց այս լճի պատկերներն են օգտագործվում։ Լճի ափերին բազմաթիվ հյուրանոցներ կան, իսկ տեղացիները նավակով զբոսանքներ են առաջարկում զբոսաշրջիկներին։ Ֆուձիի լճերից Կավագուցին միակն է, որ կղզի ունի։ Ողջ տարվա ընթացքում լճի ափերի մոտ տեղական մշակութային զանազան միջոցառումներ են կազմակերպվում։

### Մոտոսու

Մոտոսուն (ճապ.՝ 本栖湖) Ճապոնիայի իններորդ ամենախոր լիճն է՝ 140 մետր խորությամբ։ Այս լիճը, Սեիի և Սյոձիի հետ կազմավորվել է այժմյան Աոկիգահարա անտառի տարածքով հոսած լավայի շնորհիվ։ Ի սկզբանե այս երեք լճերի տեղում եղել է մեկ խոշոր լիճ և մինչ այժմ երեք լճերը դեռ ստորջրյա հոսքերով կապված են մնում միմյանց։

### Սեի

 Սեի լիճը
Սեի լճի (ճապ.՝ 西湖) արևմտյան ափերը հասնում է տխրահռչակ Աոկիգահարա անտառին։

### Սյոձի

Սյոձին (ճապ.՝ 精進湖) հինգ լճերից ամենափոքրն է։ Լավայի մնացորդները դեռ երբեմն դուրս են գալիս ջրից։ Տեղացիները սովորաբար ձկնորսություն են անում Սյոձիի ափերի ժայռերից:

### Յամանակա

Հինգ լճերից ամենամեծն ու ամենաարևելյանը Յամանական է (ճապ.՝ 山中湖 )։ Այն նաև Ճապոնիայի երրորդ խոշորագույն լիճն է և գտնվում է ծովի մակարդակից 980 մետր բարձրության վրա։

Զբոսաշրջային արդյունաբերություն
-------------------------------

Տարածքի գրեթե ողջ եկամուտը ստացվում է զբոսաշրջային արդյունաբերությունից։ Յուրաքանչյուր տարի տարածք այցելող մոտավորապես 9 միլիոն զբոսաշրջիկներ ապահովում են շուրջ 9 տրիլիոն իեն եկամուտ։ Տարածքի գլխավոր գրավչավայրերն են․

* Ֆուձիյաման
* Օնսեն տաք աղբյուրները
* Ֆուձի Q թեմատիկ զբոսայգին
* Լճերը՝ զբոսանք, նավարկություն, ձկնորսություն
* Քայլարշավներն ու լեռնագնացությունը.
* Յասինոսատո գյուղը (ճապ.՝ いやしの里), պատմականորեն ճշգրիտ վերականգնված ճապոնական գյուղ, որը հայտնի է իր ավանդական բժշկությամբ։

Ծանոթագրություններ
------------------

1. ↑  «Government statistics page». Արխիվացված է -%20富士五湖消防本部-%20トップページ.files/kanri/kannaijinkou.htm օրիգինալից 2007-09-27-ին. Վերցված է 2007-05-25-ին.
2. ↑  «Japan-guide». Վերցված է 2007-05-25-ին.
3. 1 2 3 4 5 6 7 8  «Yamanashi Sightseeing Net». *yamanashi-kankou.jp*. Վերցված է 2007-05-25-ին.
4. ↑  «Goo». Վերցված է 2007-05-25-ին.
5. ↑  «日本八景(昭和2年)の選定内容» (PDF). Ministry of the Environment. Վերցված է 17 March 2011-ին.
6. ↑  «Asahi Newspaper». Արխիվացված է օրիգինալից 2007-09-29-ին. Վերցված է 2007-05-25-ին.

Արտաքին հղումներ
----------------

Մեդիա ֆայլեր

|  |  |
| --- | --- |
| Վիիքպահեստ | Վիքիպահեստ նախագծում կարող եք այս նյութի վերաբերյալ հավելյալ պատկերազարդում գտնել **Ֆուձիի հինգ լճեր** կատեգորիայում։ |

* Fuji Five Lakes travel guide from Wikivoyage
* Fuji Five Lakes — *travel info, includes a map*.
* Fujigoko TV
* Kawaguchiko's government office - English homepage